Il-Papa Franġisku rrifjuta ir-riżenja tal-Kardinal Ġermaniż Reinhard Marx minn Arċisqof ta' Munich, riżenja li saret fil-kriżi tal-abbuż sesswali tal-Knisja tal-Ġermanja. Il-Papa saħaq li fil-waqt li fehem il-motivazzjoni tat-talba ta' Marx biex jirriżenja ma kienx se jaċċettaha. F'ittra li bagħat lill-Kardinal Marx, il-Papa stieden lil Kardinal Marx jaħseb dwar dak li ħass San Pietru meta, bil-mod tiegħu, ppreżenta r-riżenja tiegħu, billi ppreżenta lilu nnifsu bħala midneb, u rċieva t-tweġiba skjetta, "Irgħa n-nagħaġ tiegħi. " F'ittra lill-Papa il-Kardinal Reinhard Marx, l-Arċisqof ta' Munich u Freising offra li jirriżenja mid-djoċesi wara li ddikjara li kellu jġorr ir-responsabbiltà fuq il-każi tal-abbuż sesswali minn fil-Ġermanja matul id-deċennji. Il-Kardinal Marx joffri r-riżenja tiegħu Il-Kardinal Marx joffri r-riżenja minħabba l-abbuż Marx ma huwiex suspettat li pparteċipa f'abbuż u lanqas huwa akkużat li għatta xi każijiet bħal dawn, iżda huwa insista li kellu "jġorr ir-responsabbiltà għat-traġedja ta' abbużi sesswali minn nies fil-Knisja matul l-aħħar deċennji." Il-Papa rringrazzja lill-Kardinal Marx għall-"kuraġġ Nisrani li ma jibżax mis-salib, li ma jibżax jiġi umiljat quddiem ir-realtà tremenda tad-dnub."